Wuchebricht #11 17/12 - 23/12/2007  11. Wuche in Perth / 5-Tagestour dure Südweschte      Hüt ischs jez also losgange mit eusere fünftägige Tour dure Südweschte. Das het für eus gheisse früüeeh ufstoh, mr hän nämlich am 6.30 scho müese in dr Stadt  si. Dört simer denn au rechtzytig vom chline Bus abgholt worde.  Zäme mit eme luschtige Grüppli bestehend us eme Koreaner, eme Holänder, enere Amerikanerin, 2 Engländerine (wovo die einti über 60 isch gsi!), ere Romandeuse"=), eme Oschtschwyzer (het dönt wie deheime *zum-Mami-wink*=) und natürlich eus drei glatte Gselle. So simer denn mit eusem Tourguide zämme zum erschte Ziel gfahre, zum Wave Rock. E beidruckende Felse" wo sich über tusigi vo Johr zunere riese Wälle verformt het. Das heisst zerscht  sWasser und nocher vorallem dWind het de Felsvorsprung immer meh usghöhlt und verformtwirklich erstuhnlich!! Und bis do ahne simer also scho mehreri hundert Kilometer gfahre - Do het dr Steve au grad mol die Dimensione in dem Land kenne glernt Aber uf dr Charte gsehts doch soo nöch us!?" Au während dene vile Stunde Fahrt ischs eus natürlich nie langwilig gsi, chli Seich mache und dNatur usse am Fenschter isch au immer spannend und beidruckend. Und unterwegs hemmer immer mol wider aghalte zum gwüssi Sache  aluege. Gegene Obe hets denn plötzlich wie usem nüt in Ströme afo regne, wie mrs do au nonie erläbt hän. Aber bis mr spöter im Hostel in Esperance acho si, hets scho wider ghört. Noch knapp 1000Km Fahrt an dem 1. Dag simer denn au froh gsi am Ziel acho zsi! Dört hemmer denn alli mitenand kocht und e glatte Obe gha zämme.  Am 2. Dag isch denn dUmgebig vo Esperance ufem Plan gstande - Das heisst im Gegesatz zum 1. Dag, fascht kei Fahrerei. Und das Esperance isch wirklich atemberaubend!! Zerscht simer ufe  Berg ufe kläteret..und die Ussicht vo dört obe isch unbeschriblich gsi..mr si umgeh gsi vonere flache, grüene Witi und use umme e wundervolli Küschte. Drum hemmer chum chöne warte bis mr wider abem Berg si und an die Traumstränd!! Und das si wirklich Traumstränd gsiwisse Sand und kristallklars türkisgrüens Wasser.